एड्रीनेलिन

एड्रिनलीन (Adrenaline) एक हार्मोन और औषधि के रूप में काम आने वाला यौगिक है जो अंतरंग कार्यप्रणाली (उदाहरण के लिए श्वसन) के विनियमन का काम करता है। इसे एपिनेफ्रीन (epinephrine) अथवा एड्रीनेलिन के नाम से भी जाना जाता है। यह श्वेत सूक्ष्मक्रिस्टली कणिका के रूप में दिखाई देता है। एड्रिनलीन का निर्माण सामान्यतः अधिवृक्क ग्रंथियोंद्वारा किया जाता है। लघु मात्रा में इसका निर्माण न्यूरॉन और मेरुरज्जुशीर्ष (मेडुला ऑब्लांगेटा) में भी निर्मित होता है। ये मांसपेशियों में रक्त प्रवाह बढ़ाकर शारीरिक अनुक्रिया में मुख्य भूमिका निभाता है, सिनोयट्रायल नोड पर हृदय के प्रभाव का नियंत्रण भी इसी यौगिक से होता है। इसके अतिरिक्त पुतली का फैलाव और रक्त में शर्करा नियंत्रण भी इसी यौगिक से होता है। ये कार्य अल्फा और बीटा-ग्राही के बंधन से होता है। यह विभिन्न पशुओं, इंसानों और एकल कोशिकीय जीवों में भी पाया जाता है। उत्तरी वियतनाम में पाये जाने वाले मीठी पत्ती नामक औषधिय पौधे से इसे अलग किया जाता है।

 सन्दर्भ 

 बाहरी कड़ियाँ 



श्रेणी:कार्बनिक यौगिक